hotchpotch/miracl-hf-unified huggingface dataset:
Klaus Karvonen
Klaus Johannes Karvonen (6. syyskuuta 1911 - 1954) oli suomalainen pesäpalloilija.
Voimistelunopettaja Klaus Karvonen oli Riihimäen Pallonlyöjäin perustajajäsen ja hallitsi sekä lyöntipelin että polttajan taidot. Suomen mestaruuden "Klasu" voitti 1933 ja kolmesti hän oli voittamassa hopeaa. Itä-Länsi -ottelussa Karvonen esiintyi viisi kertaa 1932-39. Myös hänen veljensä Valfrid kuului RPL:n edustusmiehistöön.
Klaus Karvonen toi eniten juoksuja vuosien 1931 ja 1932 SM-sarjassa.
Arvo Lukala
Arvo Hjalmar Lukala (17. heinäkuuta 1903 Turku - 1956 Turku (vuoteen 1936 "Lundén") on taidemaalari, mainospiirtäjä ja graafikko. Lukala teki öljyväri- ja guassimaalauksia, piirustuksia ja grafiikkaa.
Lukalan tuotantoon kuuluu Aleksis Kiven kuvituksia, mainoksia, sarjakuvia ja heraldiikkaa. Hänen töitään oli ensi kertaa esillä Turussa 1925.
Arvo Lukalan poikia ovat lavastaja Juha Lukala sekä muotisuunnittelija ja kuvataiteilija Esa Lukala.
Centralin hallintoalue (Ghana)
Central on yksi Ghanan kymmenestä hallintoalueesta. Se sijaitsee Atlantin rannalla toisin kuin esim. Ashanti. Hallintoalueen pääkaupunki on Cape Coast.
Central jakautuu 17 piirikuntaan, ne ovat:
Cessnockin metroasema
Cessnock on Glasgow'n metron asema Cessnockin kaupunginosassa lähellä Clyde-joen rantaa. Asema on avattu muun metrojärjestelmän tavoin vuonna 1896 ja uudistettu 1970-luvun lopulla. Se on Kelvinhallin lisäksi järjestelmän ainoa asema, jonka alkuperäinen sisäänkäyntirakennus on edelleen käytössä. Asemalle ei myöskään ole asennettu liukuportaita.
Cessnockin aseman lähellä sijaitsevat muun muassa Glasgow Science Centre ja Scottish Exhibition and Conference Centre (SECC). Lisäksi lähistöllä ovat BBC Scotlandin ja STV:n studiot.
Gaddinmastiffi
Gaddinmastiffi on intialainen koirarotu. Se on vuorikoira, joka on alun perin Pohjois-Intiasta, varsinkin Himalajan seudulta.
Gaddinmastiffi on ketterä ja voimakas molossityyppinen vuoristokoira, jota voi erehtyä luulemaan ensinäkemältä tiibetinmastiffiksi. Se on kuitenkin suurinta osaa muista mastiffeista hoikempi, atleettinen, syvärintainen ja lihaksikas. Se kykenee suureen nopeuteen ja sen sisukkuutta arvostetaan. Häntä kiertyy selän ylle. Korvat yleensä typistetään, vaikka joillekin yksilöille ne jätetään luonnollisiksi.
Rodusta on kaksi muunnosta: lyhytkarvainen ja yleisempi, paksuturkkisempi pitkäkarvainen. Viimeksi mainitun karva on lyhyttä rungossa mutta pitkää rinnassa, raajoissa ja hännässä. Vaikka joillain yksilöillä on pienet valkoiset merkit, gaddinmastiffi on tavallisesti yksivärinen. Yleisin väritys on vaalea kermasta fawniin ja keltaiseen, mutta myös brindlejä, ruskeita ja laikukkaita koiria esiintyy.
Urokset ovat 56-78,7 cm korkeita ja painavat 40–45 kg. Nartut ovat 50,8–71 cm korkeita ja painavat 35–40 kg. Koko vaihtelee suuresti, mutta tavallisin on 63,5 cm.
Gaddinmastiffi on vaiston varassa toimiva, tyyni ja omistajiaan kohtaan ystävällinen koira. Siitä saa miellyttävän perhekoiran kunhan se vain sosiaalistetaan oikein. Reviiritietoisuutensa ja varautuneisuutensa takia se voi silti olla melko aggressiivinen muita koiria ja vieraita ihmisiä kohtaan. Nykyisin sitä käytetään lähinnä karjan ohjaamiseen ja omistajansa omaisuuden suojeluun, mutta toisinaan myös koiratappeluihin.
Tämä muinainen molossi on kotoisin Pohjois-Intiasta, lähinnä Himalajalta Himachal Pradeshin alueelta. Sitä kutsutaan myös nimillä "intianpantterikoira" ja "mahidantinmastiffi", joista ensiksi mainittu viittaa sen kykyihin ja jälkimmäinen sen alkuperään. Vaikka alun perin se jalostettiin metsästyskoiraksi, paikallisen gaddi-heimon paimenet käyttävät sitä nykyisin apunaan. Rotu on tarpeeksi vahva torjumaan lumileopardien hyökkäyksiä ja tarpeeksi älykäs paimentamaan kaduille karanneita lampaita ja vuohia takaisin aitauksiinsa.
Asurin maharadza Mahidantin Meerutista uskotaan jalostaneen gaddinmastiffin metsästystarkoitukseen käyttäen seuraavia rotuja:
1) Villit dingomaiset mastiffityyppiset paariakoirat. Ne polveutuivat massiivisesta "hyrkaniankoirasta" ja niitä esiintyi Jamuna Khaderin alueella.
2) Tiibetinmastiffin "sha-khyi"-taistelulinja.
Gaddinmastiffi muistuttaa alueen muita rotuja ja kuuluu keskiaasialaisten koirien kevyempään linjaan. Sitä käytettiin aiemmin panttereiden ja muun suurriistan jäljittämiseen ja nujertamiseen, vaikka nykyisin sillä ei enää metsästetä. Rotua esiintyy pääasiassa Intian alueella, mutta myös Pakistanissa on pieni populaatio. Siihen on siellä kuitenkin sekoittunut paljon bully kuttan ja saksanpaimenkoiran verta.
Cape Coast
Cape Coast, fanteksi "Oguaa", on kaupunki Ghanassa. Se on Centralin hallintoalueen pääkaupunki. Kaupungin tunnus on rapu.
Kaupungissa oli vuonna 2000 asukkaita 82 291.
Portugalilaisten hallitessa kaupunkia sen nimi oli Cabo Corso. Englannin vallan aikaan sen nimeksi tuli Cape Coast. Kaupunkiin perustettiin yliopisto vuonna 1950.
Eddy Maillet
Eddy Allen Maillet (19. lokakuuta 1967, Seychellit) on seychelliläinen jalkapallotuomari. Maillet on tuominnut mm. Etelä-Afrikan MM-kilpailuissa sekä useissa Afrikan sisäisissä kilpailuissa. Hän puhuu englantia, kreolia ja ranskaa. Hän tuomitsi ensimmäisen kansainvälisen ottelun Mosambikin ja Madagaskarin välillä kesäkuussa 2001.
Volcher Coiter
Volcher Coiter, myös Coyter tai Koyter (1534 Groningen, Alankomaat – 2. kesäkuuta 1576 Brienne-le-Château) oli alankomaalainen tiedemies, joka tutki eläinten anatomiaa ja perusti vertailevan osteologian tutkimushaaran.
Coiter opiskeli Italiassa ja Ranskassa aikansa kuuluisien opettajien, muun muassa Ulysses Aldrovandin, Gabriele Falloppion, Bartolomeo Eustachin ja Guillaume Rondeletin johdolla. Vuonna 1569 Coiter nimitettiin Nürnbergin kaupunginlääkäriksi. Hän osallistui kenttälääkärinä Ranskaa vastaan käytyyn sotaan Johann Kasimirin joukoissa, ja kuoli Champagnessa armeijan vetäytymisvaiheessa.
Coiter suoritti 1570-luvulla kokeita kananpojilla. Hän seurasi päivittäin kanan alkion kehitystä munassa, ja kuvasi tarkasti munahampaan ja alkiolevyn rakenteen, sekä koko alkionkehityksen prosessin. Tutkimus oli aikanaan vallankumouksellinen, koska Coiter kuvaili vain sen, minkä omin silmin näki, eikä antanut Aristoteleen ajoilta periytyvien ennakkoluulojen sokaista itseään.
Coiterin julkaisuja ovat "Externarum et Internarum Principalium Humani Corporis Partium Tabulae" (1573) ja "De Avium Sceletis et Praecipius Musculis" (1575). Hän luokitteli linnut niiden muodon ja ruumiinrakenteen mukaan, ja kehitti varhaisen kaksijakoisen luokittelun. Coiter kuvasi ensimmäisenä aivokalvontulehduksen.
Patrick J. Lynch
Patrick James Lynch (s. 14. marraskuuta 1953 Monterey, Kalifornia) on yhdysvaltalainen kirjailija, taiteilija, valokuvaaja ja tiedekirjojen kuvittaja.
Lynch opiskeli biologiaa Southern Connecticut State Universityssa New Havenissa. Hän on työskennellyt 35 vuotta Yale School of Medicinessä Yalen yliopistossa, ensin valokuvaajana ja lääketieteellisten julkaisujen kuvittajana, sitten johtajana ja suunnittelijana yliopiston erilaisissa tekniikkaan ja tietojenkäsittelyyn liittyvissä organisaatioissa. Tällä hetkellä Lynch toimii yliopiston Tietojenkäsittelypalveluiden Web Architecture-osaston johtajana.
Lynch on ollut kirjoittamassa ja kuvittamassa lukuisia teoksia tietojenkäsittelyn, lääketieteen ja lintutieteen aloilta. Hänen maineikkaimpia töitään ovat "Web Style Guide" yhdessä Sarah Hortonin kanssa, sekä "Field Guide to North Atlantic Wildlife" (2005) ja "Manual of Ornithology" (1993) yhdessä Noble S. Proctorin kanssa.
Lynch on palkittu useilla kansallisilla tiedepalkinnoilla. Hänen puolisonsa on Susan E. Grajek. He asuvat North Havenissa Connecticutissa.
Dídac Vilà
Dídac Vilà Rosselló (s. 9. kesäkuuta 1989 Mataró, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Espanyolia ja on pelipaikaltaan vasen laitapuolustaja.
Vilà on Espanyolin kasvatti. Ensiesiintymisensä edustusjoukkueessa hän teki 30. tammikuuta 2010 kotiottelussa Athletic Bilbaota vastaan. Hän pelasi ensimmäisen kautensa aikana yhteensä 11 ottelua.
Seuraavalla kaudella 2010–2011 Vilà onnistui vakiinnuttamaan pelipaikkansa joukkueen avauskokoonpanossa, syrjäyttäen pitkään paikalla pelanneen David Garcían.
28. tammikuuta 2011 hän siirtyi italialaisseura Milaniin 4 miljoonan euron siirtokorvauksella. Hän teki joukkueen kanssa nelivuotisen sopimuksen.
Kesäkuussa 2011 hän palasi Espanyoliin yhden kauden lainasopimuksella. Hän pelasi kauden aikana yhteensä 37 sarjaottelua ja teki niissä kaksi maalia.
Kauden jälkeen Vilà palasi Milanoon, mutta 27. heinäkuuta 2012 ilmoitettiin hänen siirtyvän lainasopimuksella Valenciaan. Joukkueella on mahdollisuus tehdä kauden päätteeksi siirrosta pysyvä noin 3 miljoonalla eurolla. Siirto kuitenkin lopulta kariutui, kun pelaaja ei läpäissyt seuran suorittamaa lääkärintarkastusta.
NBA Jam (vuoden 2010 videopeli)
NBA Jam on EA Canadan kehittämä ja EA Sportsin tuottama koripalloaiheinen videopeli Wiille. Peli julkaistiin Yhdysvalloissa 5. lokakuuta 2010. Alkuperäisen NBA Jamin luonut Mark Turmell oli mukana pelin tuotannossa konsulttina. Peli julkaistiin myös PlayStation 3:lle ja Xbox 360:lle, mutta suppeampana versiona Wiihin nähden. Eroavaisuutena Wii-versioon on nettimoninpeli ja paranneltu grafiikka.
Peliin on otettu mukaan kaikki alkuperäisessä pelissä olleet lausahdukset, sekä muutamia uusia, kuten suosituksi internet ilmiöksi tullut "Boom Goes the Dynamite!".
NBA Jamissä on kaksi eri tilaa. Klassisessa pelaaja voi pelaaja joko perinteistä NBA Jam peliä, jossa pelataan kaikkia joukkueita vastaan tai Remix Tour, johon on lisätty uusia kuvakulmia, lisävoimia ja pomo-otteluita. Pomo-otteluissa pelaaja ottaa mittaa yksi vastaan yksi pelissä vanhoja ja uusia NBA:n supertähtiä vastaan. Ohjaaminen toimii normaalin Wii Remoten lisäksi nunchuckeilla tai klassisilla ohjaimilla.
Pelissä on mahdollisuus pelata myös NBA legends tilaa, jossa ovat mukana 1980-luvun tähdet Larry Bird ja Magic Johnson. Pelissä on yhteensä yli 30 NBA:n entisiä tähtiä, kuten Manute Bol, Clyde Drexler, Kevin McHale, Hakeem Olajuwon, Dennis Rodman, Detlef Schrempf, Spud Webb ja James Worthy.
Joukkueen kokoonpanot ovat NBA:n kaudelta 2009–2010.
Sempachin lintuasema
Sempachin lintuasema, Sveitsin lintutieteellinen instituutti (), on Sempachin kaupungissa toimiva lintutieteellinen tutkimuslaitos.
Sempachin aseman toiminta alkoi vuonna 1924, kun "Société Suisse pour l'étude des oiseaux et leur protection" perusti aseman.. Vuodesta 1954 alkaen asema on ollut yleishyödyllinen yhteisö ja Sveitsin suurin yksityinen kenttätutkimuslaitos. Instituutissa kerätään tietoa Sveitsissä pesivien ja talvehtivien lintujen biologiasta. Instituutti toteuttaa seurantoja, tutkimuksia ja seillä toimii Sveitsin rengastustoimisto. Rengastustoimiston käyttämissä renkaissa lukee "Sempach Helvetia". Instituutin yhteydessä toimii myös lintujen elämää esittelevä moderni opastuskeskus jossa on näyttely sekä aviaariotiloja. Haavoittuneita lintuja hoidetaan nykyaikaisessa lintuhoitolassa.
Instituutin vastuullinen tieteellinen johtaja on Lukas Jenni. Instiuutissa työskentelee noin 200 tutkijaa ja tutkimusavustajaa. Vapaaehtoista rengastustyötä teki 243 henkilöä vuonna 2009.
Alpeilla 1 923 metrin korkeudessa sijaitsee Sempachin lintuaseman rengastuskeskus Col de Bretoletin solassa.
Naram-Suen
Naram-suen eli Naram-sin voi tarkoittaa seuraavia asioita
1. Naram-sin, Akkadin kuningas n. 2254-2218 eaa.
2. Naram-sin, Assyrain kuningas n. 1830-1815 eaa.
Oltermannihallinto
Oltermannihallinto eli oltermannilaitos syntyi Suomessa vuoden 1742 kyläjärjestysohjeen perusteella. Oltermanihallinnon valta-alueeksi muodostuivat Etelä- ja Keski-Pohjanmaan kylät, mutta kylähallintoa toteutettiin paikoin myös Hämeen, Satakunnan kylissä ja muuntuneessa muodossa Karjalankannaksella. Pohjois-Pohjanmaallekin oltermannihallintoa pyrittiin juurruttamaan 1700-luvun puolivälissä, mutta järjestelmä lienee jäänyt vähitellen pois käytöstä. Oulun ja Kajaanin läänin lääninkyläasetusehdotuksen laadinta sekä 1800-luvun paloapusäännöt toivat joksikin aikaa Pohjois-Pohjanmaan kyliin oltermannit tulisijojen tarkastajiksi.
Oltermannihallinto tarkoitti organisoitua kyläkeskistä yhteistoimintajärjestelmää, jossa ylintä päätösvaltaa käytti kyläkokous, joka valitsi kylän johtoon oltermannin (ålderman) eli kylänvanhimman ja hänelle avuksi kaksi kylän lautamiestä (bisittare). Yhdessä nämä muodostivat kylänoikeuden, joka kyläjärjestys ohjenuoranaan ratkoi kyläläisten välisiä kiistoja ja jolla oli oikeus sakottaa kyläläisiä yhteisten päätösten laiminlyömisestä tai rikkomisesta. Kylänoikeuden määräämät sakot eteläpohjalaiskylissä olivat 1800-luvulla varsin yleisiä. Kylänoikeus muodosti tavallaan kylän yhteisissä asioissa alimman oikeusasteen, sillä 1757 annetun kuninkaallinen päätöksen mukaan kyläoikeuden ratkaisemasta asiasta sai valittaa kihlakunnanoikeuteen.
Oltermannin velvollisuutena oli kutsua oltermanninsauvalla tai kylänkapulalla koolle kyläkokoukset, joissa päätettiin kylän yhteisistä asioista. Oltermannien johtaman kylähallinnon keskeisimpiä tehtäviä olivat peltoviljelyn ohjaaminen sarka- tai lohkojakoisissa kylissä, niittynautinnan ja laiduntamisen valvonta sekä huolehtiminen kylien paloturvallisuudesta, yhteisistä aidoista, veräjistä, ojista teistä ja silloista. Lisäksi varsinkin 1800-luvulla oltermannien oli yhä enenevässä määrin vastattava yleisestä järjestyksestä kylissä ja heidän oli ilmiannettava nimismiehelle kylässä tapahtuneet rikokset.
Oltermannihallinto sai jonkin verran erilaisen luonteen Etelä-Pohjanmaan suurpitäjissä. Varsinkin Suur-Ilmajoen eteläosien kylissä järjestelmä sai kansanvaltaisen itsehallintojärjestelmän luonteen, samoin osaksi myös Kyrönmaan pitäjissä, joissa lisäksi järjestyskysymykset tulivat keskeisiksi. Suur-Lapualla kylähallintoon vaikutti taloudellisen yhteistoiminnan lisäksi kirkollisen esivallan ja pitäjälaitoksen merkittävä panos sekä järjestyksenpidon voimakas painottuminen. Maakunnan reuna-alueilla oltermannihallinnolla ei ollut kovin vahvaa kylähallinnollista merkitystä ja siellä oltermannit toimivat lähinnä paloturvallisuustehtävissä.
Vaikka oltermannilaitos pääsi alkuun jo 1700-luvun puolivälissä, järjestelmä varsinaisesti voimistui vasta 1800-luvulla Ilmajoen maamiesseuran ja sen esimerkin mukaan syntyneiden pitäjänkyläasetusten vaikutuksesta. Oltermannihallinto hiipui vähitellen 1800-luvun lopulta alkaen ja päättyi yleensä ensimmäiseen maailmansotaan mennessä. Silti joissakin Kyrönmaan kylissä järjestelmä toimi vielä 1960-luvulla lähinnä vanhan perinteen sekä joidenkin yhteisalueiden hallinnoinnin voimasta.
Korsnäsin vaakuna
Korsnäsin vaakuna on Korsnäsin kunnan tunnus. Vaakunan harppuunat viittaavat hylkeenpyyntiin ja risti kunnan nimeen (, ”risti”).
Vaakunan selitys on ”sinisessä kentässä ristikkäin kaksi ylös työntyvää harppuunaa, joiden kärjet hopeaa ja varret kultaa; yläkulmassa saatteena kultainen Mantovan risti.” Vaakunan on suunnitellut Gustaf von Numers, ja Korsnäsin kunnanvaltuusto hyväksyi sen kokouksessaan 9. maaliskuuta 1968. Sisäasiainministeriö vahvisti vaakunan käyttöön 8. kesäkuuta samana vuonna.
Dal (nukke)
Dal on eteläkorealainen keräiltävä muotinukke, joka esiteltiin vuonna 2006. Jun Planning ilmoitti vuoden 2008 alussa, että uusi Dal ilmestyy joka kuukausi.
Dal on Taeyangin 13-vuotias pikkusisko, joka pitää Pullipia vihollisenaan muodissa ja tyylissä. Dal on 26,3 cm:n pituinen ja on siis noin Pullipin olkapäähän.
Dalin vartalo on nivelletty, kuten Pullipin. Silmät liikkuvat sivulta sivulle kuten Pullipilla, mutta ne eivät sulkeudu.
Kadonneet kyyneleet
Kadonneet kyyneleet on Mike Pohjolan vuonna 2008 ilmestynyt nuortenkirja. Esikoisromaanin on julkaissut Gummerus. Teos sai Lasten LukuVarkaus -palkinnon vuonna 2009.
Imatran voimalaitos
Imatran voimalaitos on Fortumin omistama vesivoimalaitos Vuoksessa Imatralla.
Vuonna 1921 eduskunta hyväksyi esityksen voimalaitoksen rakentamisesta Imatrankoskeen, ja rakennustyöt aloitettiin seuraavana vuonna Hugo Malmin johdolla. Voimalaitoksen ensimmäinen osa valmistui vuonna 1929 ja käsitti kolme koneistoa. Vuotta myöhemmin saatiin valmiiksi neljäs koneisto. Vuosina 1936–1937 valmistuivat viides ja kuudes koneisto. Seitsemäs ja samalla viimeinen koneisto valmistui 1951. Voimalaitoksen kokonaisteho oli seitsemännen koneiston valmistumisen jälkeen 156 megawattia.
Vuonna 2015 valmistuneessa peruskorjauksessa saneerattiin kolmos- ja neloskoneistot ja voimalaitoksen teho nostettiin 192 megawattiin. Korjauksen yhteydessä uusittiin myös laitoksen sähkö- ja automaatiotekniikkaa. Osan tehonlisäyksestä toi hyötysuhteiden paraneminen ja osan virtaaman kasvu. Saneerauksen tavoitteena oli parantaa voimalaitoksen turvallisuutta ja käytettävyyttä. Saneeraus toi takaisin Suomen suurimman vesivoimalaitoksen tittelin. Saneerauksen myötä voimalaitoksen arvioidaan olevan ohjausjärjestelmiltään pohjoismaiden modernein.
Fortumin investoinnit voimalaitokseen jatkuvat ja seuraavaksi uusitaan padon, patoluukkujen ja padon päällä oleva silta. Urakan arvioidaan valmistuvan vuonna 2018. Töiden aikana koskinäytösten järjestämistä rajoitetaan turvallisuussyistä.
Voimalaitosta ohjattiin ylemmän Tainionkosken voimalaitoksen tapaan toukokuun alusta 2002 lähtien Muhokselta Oulujoen Pyhäkosken vesivoimalaitoksen läheisyydestä. Imatran valvomon päivystys ajettiin alas kesäkuun 1. päivän ja syksyn 2002 välisenä aikana. Nykyinen ohjauspaikka on Espoossa.
Marek Pająk
Marek Pająk (s. 26. marraskuuta 1977, Wrocław, Puola) on puolalainen kitaristi. Vuonna 2010 hän liittyi death metal -yhtye Vaderiin.
Pająk käyttää Ibanezin kitaroita.
Esqarial
Vader
Amorphous
Panzer X
Pavel Olhin
Pavel Olhin (1830 Pietari – 1915) oli venäläinen kirjailija, kääntäjä ja pikakirjoittaja, joka laati saksalaisesta Gabelsbergerin pikakirjoitusjärjestelmästä sovitelman venäjän kielelle.
Olhin kävi Pietarissa saksalaista koulua, kokeili eri aloja ja valmistui vuonna 1854 lääkäriksi. Hän ei kuitenkaan harjoittanut lääkärin ammattia, vaan elätti itsensä kääntämisellä ja muilla kirjallisilla töillä.
Vuonna 1860 Olhin lähti ulkomaille, ja kun hänellä ei ollut saatavilla kirjoittajaa, jolle olisi voinut töitään sanella, hän alkoi laatia omiin tarpeisiinsa pikakirjoitusjärjestelmää. Vuonna 1864 Venäjällä järjestettiin kilpailu pikakirjoitusjärjestelmän saamiseksi venäjän kielelle, ja Olhin osallistui kilpailuun Gabelsbergerin järjestelmän pohjalta tehdyllä järjestelmällä. Kilpailuun tuli yhteensä 28 eri järjestelmää; mikään niistä ei saanut varsinaista palkintoa, mutta Olhinin järjestelmää sekä yhtä Stolzen järjestelmän sovitusta pidettiin parhaina.
Kirjailija Fjodor Dostojevskin pikakirjoittaja Anna Snitkina, josta tuli myös tämän vaimo, käytti saneluja kirjoittaessaan Olhinin järjestelmää.
Alan Feduccia
Alan Feduccia on yhdysvaltalainen evoluutiobiologi ja lintutieteilijä, joka on erikoistunut lintujen polveutumisen ja fylogenian tutkimiseen.
Feduccia valmistui filosofian maisteriksi Michiganin yliopistosta 1966, ja väitteli filosofian tohtoriksi samassa opinahjossa 1969. Hän työskenteli Pohjois-Carolinan yliopisto Chapel Hillissä 1973–2007, ja on lintujen evoluution, paleobiologian ja luokittelun (Avian Evolution, Paleobiology and Systematics) emeritusprofessori.
Feduccia on julkaissut kaksi suosittua kirjaa lintujen esihistoriasta, "The Age of Birds" (1980) ja "The Origin and Evolution of Birds" (1996, 1999).
Viime vuosina Feduccia on kritisoinut teoriaa, jonka mukaan linnut polveutuvat dinosauruksista. Hänen mielestään linnut polveutuvat dinosaurusten varhaisesta esi-isästä, joten ne ovat vain hieman läheisempää sukua dinosauruksille kuin matelijat.
György Zemplényi
György Zemplényi (17. heinäkuuta 1953 Budapest – 29. tammikuuta 1999 Budapest) oli unkarilainen huijari, joka harjoitti laajoja petoksia useissa eri maissa.
Monet osat Zemplényin taustasta ovat epäselviä. Hän syntyi vuonna 1953 Budapestissa juutalaiseen perheeseen, ja nuoruudessaan hän syyllistyi pikkurikoksiin, joiden seurauksena hän päätyi joksikin aikaa vankilaan. Sittemmin hän työskenteli huijarina useissa eri maissa. Vaikka hän ei osannut uida, hän oli Unkarin olympiauimajoukkueen valmentaja vuoden 1992 olympialaisissa Barcelonassa, jossa muun muassa Norbert Rózsa voitti kaksi hopeaa. Pian kisojen jälkeen Zemplényi katosi mukanaan joukkueen voittokassa. Hän on toiminut myös timanttikauppiaana Israelissa Aradin kaupungissa, jossa hän onnistui varastamaan timanttikauppiailta suuren määrän omaisuutta.
1990-luvun puolivälissä hän tekeytyi katolilaiseksi papiksi Malmössä ja huijasi suuria rahasummia ihmisiltä. Tämän jälkeen hän matkusti takaisin kotimaahansa Unkariin ja antautui poliisille. Vuonna 1999 hänet ilmoitettiin kuolleen, mutta olosuhteet hänen kuolemaansa ovat epäselvät.
Ruotsalainen dokumenttielokuva "Huijari" (ruots. Bedragaren) kertoo Zemplényin elämästä. Sen ohjasivat Åsa Blanck ja Johan Palmgren, ja sen ensiesitys oli vuonna 2008.
Eurybates
Eurybates () oli kreikkalaisessa mytologiassa kahden eri hahmon nimi.
Tim Forsyth
Tim Forsyth (s. 17. elokuuta 1973, Mirboo North) on australialainen entinen korkeushyppääjä. Hän osallistui urallaan kolmiin kesäolympialaisiin vuosina 1992, 1996 ja 2000.
Forsythin ensimmäinen saavutus kansainvälisellä tasolla oli vuoden 1990 nuorten maailmanmestaruuskilpailuissa, joissa hän voitti hopeaa. Vuoden 1992 kesäolympialaisissa 19-vuotias Forsyth voitti pronssia ennätystuloksellaan 2,34 m. Hän voitti toisen hopeamitalin nuorten maailmanmestaruuskilpailuissa.
Forsythin kaikkien aikojen paras tulos on 2,36 m, jonka hän hyppäsi maaliskuussa 1997, viisi kuukautta ennen Ateenassa pidettyjä vuoden 1997 maailmanmestaruuskilpailuja. Tulos oli Forsythin 9. Australian ennätys ja myös Oseanian ennätys.
Huippu-urheilun lopettamisen jälkeen Forsyth on pelannut koripalloa Peninsula Raiders -joukkueessa. Pitkien hiustensa ja kokopartansa ansiosta hän on saanut lempinimekseen Lentävä Jeesus.
Mglin
Mglin () on kaupunki Brjanskin alueella Venäjällä. Se sijaitsee Sudynka-joen varrella 167 kilometriä Brjanskista länteen. Kaupunki on Mglinin piirin keskus. Asukkaita on 8 200 henkeä (vuonna 2009).
Mglin mainitaan ensimmäisen kerran vuonna 1389, jolloin se siirtyi Liettuan alaisuuteen. Venäläiset valtasivat sen vuonna 1502. 1600-luvun alussa kaupunki oli puolalaisten hallussa. Krimintataarit hävittivät sen vuonna 1661. Pultavaan matkalla olleet Kaarle XII:n joukot piirittivät kaupunkia vuonna 1708. Vuodesta 1781 Mglin oli Novgorod-Severskin käskynhaltijakuntaan ja vuodesta 1802 Tšernigovin lääniin kuuluneen kihlakunnan keskus. Ennestäänkin pienen kaupungin talous lamaantui Brjanskin ja Gomelin välisen rautatien valmistuttua. Toisen maailmansodan aikana se oli saksalaisten miehittämä.
Nykyään Mglin on maatalousalueen keskus, jossa on mm. elintarviketeollisuutta. Nähtävyyksiin kuuluu vuosina 1815–1830 rakennettu Neitsyt Marian katedraali.
Anthony O’Connell
Anthony Joseph O’Connell () oli yhdysvaltalainen katolisen kirkon pappi, joka toimi vuosina 1988–1998 Knoxvillen ja vuosina 1999–2002 Palm Beachin piispana.
O’Connell syntyi Lisheenissä, Irlannissa ja hänet vihittiin papiksi 30. maaliskuuta 1963 Jefferson Cityssä, Missourissa. Hänet vihittiin 8. syyskuuta 1988 Knoxvillen ensimmäiseksi piispaksi ja hän toimi piispana 10 vuotta, kunnes tuli nimitetyksi Palm Beachin kolmanneksi piispaksi.
O’Connell erosi piispanvirasta 13. maaliskuuta 2002, kun julkisuuten tuli epäilyjä, että hän olisi seksuaalisesti hyväksikäyttänyt oppilaita pappisseminaarissa Missourissa. O’Connell myönsi kaksi epäilyä tosiksi. Eronsa jälkeen hän muutti trappistiluostariin. Hän kuoli vuonna 2012.
Tom Gugliotta
Thomas James Gugliotta (s. 19. joulukuuta 1969 Huntington Station, New York) on yhdysvaltalainen uransa lopettanut koripalloilija. Isona laitahyökkääjänä pelannut Gugliotta valittiin urallaan kerran NBA:n tulokkaiden ykköstähdistökentälliseen vuonna 1993 ja kerran un vuonna 1997.
Hän edusti 13 kautta kestäneellä urallaan suurimmaksi osaksi Phoenix Sunsia. Muita seuroja olivat Washington Bullets, Golden State Warriors, Minnesota Timberwolves, Utah Jazz, Boston Celtics ja Atlanta Hawks.
Jalkapallon Afrikan-mestaruuskilpailut 1982
13. jalkapallon Afrikan-mestaruuskilpailut pelattiin Libyassa 5.–19. maaliskuuta 1982. Turnauksen voitti neljättä kertaa Ghana.
4 maalia
3 maalia
Reign Forever World
Reign Forever World on Vaderin kolmas EP-levy, joka julkaistiin Japanissa 16. joulukuuta 2000. EP julkaistiin Euroopassa 22. tammikuuta 2001.
Deus Ex: Human Revolution
Deus Ex: Human Revolution on Square Enixin julkaisema "Deus Ex" -toimintaroolipelisarjan kolmas osa.
"Deus Ex: Human Revolution" sijoittuu vuoteen 2027, 25 vuotta ennen ensimmäisen "Deus Ex" -pelin tapahtumia. Nanoteknologiaan perustuvat augmentaatiot ovat vasta kehitteillä, mutta sen sijaan biomekaniikkaan perustuvat augmentaatiot ovat uusinta teknologiaa. Pelaajan hahmo, Adam Jensen (ääninäyttelijänä Elias Toufexis) työskentelee yksityisenä vartijana Sarif Industries -nimisessä yrityksessä, joka on johtavimpia biomekaanisiin augmentaatioihin erikoistuneita yrityksiä maailmassa. Pelin asetelma alkaa siitä, kun yritykseen kohdistuva hyökkäys jättää hänet vakavasti loukkaantuneeksi ja pakottaa hänet omaksumaan augmentaatioita selvitäkseen. Pelin edetessä pelaaja matkustaa useisiin kaupunkeihin ympäri maailmaa, kuten Detroitiin, Hengshaan (kuvitteellinen kaupunki Jangtse-joen varrella lähellä Shanghaita), Montrealiin ja Singaporeen, selvittääkseen kuka tai ketkä hyökkäyksen takana olivat.
Juonen ohella pelaajalle on tarjolla useita erilaisia sivutehtäviä, jotka ovat vapaaehtoisia, mutta jotka tarkentavat pelin tarinaa.
Peliin on julkaistu muun muassa lisäosa "The Missing Link".
Pelistä on julkaistu eri versioita: Augmented Edition, Nordic Edition ja Director's Cut. Director's Cut tarjoaa enemmän tapoja voittaa pääviholliset ja parantaa muutamia graafisia ominaisuuksia.
Aimo Reitala
Aimo Rauno Reitala (vuoteen 1938 asti "Reilin", 26. syyskuuta 1931 Tampere – 30. joulukuuta 2012 Helsinki) oli suomalainen taidehistorioitsija.
Reitala toimi Turun yliopistossa taidehistorian professorina vuosina 1987–1996. Hän julkaisi useita tutkimuksia, jotka käsittelevät Suomen autonomian ja itsenäisyyden ajan taidetta. Reitala tarkastelee taidehistoriaa etenkin sosiaali- ja aatehistorialliselta kannalta. Teoksestaan "Suomi-neito" hänelle myönnettiin tiedonjulkistamisen valtionpalkinto vuonna 1984.
Reitalan puoliso oli näyttelijä Tiina Rinne.
Revelations (Vaderin albumi)
Revelations on Vaderin kuudes studioalbumi, joka julkaistiin 27. toukokuuta 2002.
Blood (Vaderin albumi)
Blood on Vaderin neljäs EP-levy, joka julkaistiin 22. syyskuuta 2003.
Tokyo Motor Show
Tokyo Motor Show (jap. 東京モーターショー) on joka toinen vuosi loka–marraskuussa Makuhari Messessa Chibassa Japanissa järjestettävä näyttely, jossa esitellään autoja, moottoripyöriä ja hyötyajoneuvoja. Näyttelyn järjestää Japanin autonvalmistajien liitto (Japan Automobile Manufacturers Association, JAMA), ja se on Organisation Internationale des Constructeurs d’Automobiles -järjestön hyväksymä kansainvälinen näyttely. Yleensä siellä esitellään enemmän konseptiautoja kuin varsinaisia tuotannossa olevia autoja, ja siksi autoalan lehdistö pitää näyttelyä yhtenä autonäyttelyjen viidestä suuresta, joista muut ovat Detroitin, Geneven, Frankfurtin ja Pariisin autonäyttely.
Blur (videopeli)
Blur on Bizarre Creationsin kehittämä ja Activisionin julkaisema ajopeli, joka julkaistiin vuonna 2010. Pelissä kisataan autoilla ja hyödynnetään radalta poimittuja aseita vastustajien kukistamiseksi.
The Beast
The Beast on Vaderin seitsemäs studioalbumi, joka julkaistiin 20. syyskuuta 2004. Albumi on ensimmäinen, jolla Docent ei toimi rumpalina.
Dana Ashbrook
Dana V. Ashbrook (s. 24. toukokuuta 1967) on yhdysvaltalainen näyttelijä. Parhaiten hänet tunnetaan Bobby Briggsin esittämisestä kulttisarjassa "Twin Peaks" (1990–1991) ja elokuvassa "Twin Peaks – Tuli kulje kanssani" (1992).
Ashbrook syntyi San Diegossa, Kaliforniassa. Hänen äitinsä on opettaja ja isänsä johtaja teatterillisessa yliopistossa. Hänellä on veli Taylor Ashbrook, kirjailija, ja Daphne Ashbrook.
Gina Bellman
Gina Bellman (s. 10. heinäkuuta 1966) on uusiseelantilaissyntyinen englantilainen näyttelijä. Hän on näytellyt muun muassa televisiosarjoissa "Paritellen" ja "Viekkaat veijarit".
Bellman on syntynyt Uudessa-Seelannissa englantilaissyntyiselle juutalaispariskunnalle (syntyperältään venäläiselle ja puolalaiselle), jotka muuttivat Uuteen-Seelantiin Englannista 1950-luvulla. Hänen perheensä muutti takaisin Isoon-Britanniaan, kun hän oli 11-vuotias. Bellmanin läheinen ystävä on brittiläinen journalisti ja televisioesiintyjä Mariella Frostrup. Bellman on naimisissa ja hänellä on tytär, Romy, joka syntyi loppuvuonna 2009.
Lapasammalet
Lapasammalet ("Pellia") on aitomaksasammalten luokkaan ja lapasammalten alaluokkaan kuuluva suku.
TV1000 PlusOne
TV1000 PlusOne oli Viasatin maksullinen elokuvakanava, joka oli saatavilla Viasat Kulta-kanavapakettiin. Kanava esitti rinnakkaiskanavana TV1000-kanavan elokuvia tunnin viiveellä. Kanava poistui Viasatin valikoimasta 31. heinäkuuta 2010 ja tilalle tuli uusi kanava. Kanavan poistumisen syynä oli Viasatin halu panostaa entistä enemmän monipuolisuuteen muilla kanavilla.
Jääkiekon alle 18-vuotiaiden maailmanmestaruuskilpailut 2010
Jääkiekon alle 18-vuotiaiden maailmanmestaruuskilpailut 2010 pelattiin Valko-Venäjällä. Ottelupaikkakuntina olivat Minsk ja Bobruisk. Kultaa voitti Yhdysvallat, hopeaa Ruotsi ja Suomi sijoittui pronssille.
Faisal Ali Warabe
Faisal Ali Warabe (oikealta nimeltään Faisal Ali Farah, s. 1948, lempinimeltään Somalian Donald Trump) on suomensomali, sosiaalidemokraatti ja somalimaalainen poliitikko. Hän oli ehdokkaana Somalimaan kesäkuussa 2010 pidetyissä presidentinvaaleissa. Vaaleissa Warabe tuli toiseksi. Hän oli ehdokkaana myös 13. marraskuuta 2017 pidetyissä presidentinvaaleissa. Pääehdokkaita oli kolme, joista myös Abdirahman Irro on asunut Suomessa.
Faisal opiskeli nuorena Neuvostoliitossa ja valmistui diplomi-insinööriksi Leningradista vuonna 1973. Valmistumisensa jälkeen Faisal työskenteli Somaliassa johtajana rakennusvirastossa ja julkisten töiden ministeriössä.
Faisal pakeni perheineen Somalian sisällissotaa ensin Moskovaan, mistä tuli Suomeen vuonna 1990. He päätyivät ensin Porvoon vastaanottokeskukseen, ja myöhemmin he muuttivat Espoon Leppävaaraan, missä perheellä on yhä asunto.
12. syyskuuta 1992 joukko somalimiehiä perusti Hakaniemessä Ucid-puolueen, jonka puheenjohtaja Warabesta tuli. Faisal Ali Waraben mukaan ajatus puolueen perustamisesta syntyi Kulttuurikeskus Caisassa Helsingissä. Puolue kannattaa pohjoismaista hyvinvointimallia. Abdirahman Irrosta tuli puolueen varapuheenjohtaja. Vuonna 2012 hän jätti Ucid-puolueen ja perusti oman Wadani-puolueensa (Kansallispuolue). Warabe haluaisi viedä suomalaisen toimeentulotuen mallin Somalimaahan. Warabe ja Abdirahman Irro olivat kaksi seuratuinta ehdokasta vuoden 2017 presidentinvaalitaistelussa Somalimaassa.
Faisal Ali Warabe opiskeli sosiaalipolitiikkaa Helsingin yliopistossa vuosina 1996–2001 ja perusti Suomen Sosiaalidemokraattisen puolueen sisälle somalien puolueosaston. Suomen kansalaisuuden hän sai vuonna 1999.
Faisalin poika, Sayid Hussein Feisal Ali, esiintyi ääri-islamilaisen ISIS-järjestön videolla kehuen järjestöä ja sen toimintaa. Hän kehotti ilmeisesti Raqqassa Syyriassa kuvatulla videolla suomalaisia liittymään ISIS:n perustamaan kalifaattiin. Myöhemmin Warabe vahvisti poikansa kuolleen.
Rautahammas (James Bond)
Rautahammas (joissakin suomennoksissa Rautaleuka tai Leuat, alkuperäiseltä nimeltään "Jaws") on yksi James Bondin pahimmista vihollisista. Jaws tunnetaan suuresta koostaan sekä vahvoista hampaistaan, joilla hän pystyy puraisemaan esimerkiksi vahvan vaijerin poikki. Hahmoa esitti Richard Kiel.
Rautahammas esiintyi ensimmäisen kerran elokuvassa "007 rakastettuni", jossa hän toimi Karl Strombergin kätyrinä. Hän kohtasi Bondin kolmesti elokuvan aikana ja jälkimmäisellä kerralla Bond pudotti hänet haialtaaseen, mutta Jaws selvisi puremalla tiikerihain kuoliaaksi. Rautahampaan toinen esiintyminen oli elokuvassa "Kuuraketti", jossa hän esiintyi ensin elokuvan introssa ja myöhemmin Hugo Draxin kätyrinä. Jaws kuitenkin kääntyi Draxia vastaan, sillä tämä olisi tappanut Rautahampaan sekä hänen aiemmin tapaaman tyttöystävänsä Dollyn. Jaws liittoutui Bondin kanssa auttaen häntä pakenemaan avaruusasemalta. Jaws sanoo elokuvan aikana vain yhden repliikin, joka on ”Well, here's to us”.
Jaws esiintyy myös eräissä James Bond -videopeleissä, kuten "" -pelissä.
Hankasammalet
Hankasammalet ("Riccia") on maksasammaliin kuuluva suku. Siihen kuuluu 10 Suomessa esiintyvää lajia.
Gautrain
Gautrain on 80 kilometrin pituinen paikallisjunajärjestelmä Gautengissa, Etelä-Afrikassa. Järjestelmä yhdistää Johannesburgin, Pretorian, Ekurhulenin ja O. R. Tambon kansainvälisen lentoaseman. Gautrainin tarkoitus on vähentää ruuhkia Johannesburg–Pretoria-metropolialueen Metrorail-verkossa ja tieliikenteessä. Gautrainin rakentaminen aloitettiin vuonna 2006, ja verkoston ensimmäinen osuus välillä Sandton–O. R. Tambon kansainvälinen lentoasema avattiin 8. kesäkuuta 2010. Osuus Rosebank–Pretoria-Hatfield avattiin 2. elokuuta 2011. Toistaiseksi viimeinen osuus välillä Rosebank–Johannesburg otettiin viivästyksien jälkeen käyttöön vasta 7. kesäkuuta 2012. Osuuden valmistumista oli viivästyttänyt tunneleihin valunut vesi.
Rautatiellä on kymmenen asemaa.
Hailuodon vaakuna
Hailuodon vaakuna on Hailuodon kunnan tunnus. Vaakunan aihe kuvaa saarikunnan elinkeinoa.
Vaakunan selitys on ”sinisessä kentässä hopeinen merihankain.” Vaakunan on suunnitellut Teuvo-Pentti Pakkala, Hailuodon kunnanvaltuusto hyväksyi sen kokouksessaan 28. huhtikuuta 1966. Sisäasiainministeriö vahvisti vaakunan käyttöön 19. joulukuuta samana vuonna.
Alpheus Cutler
John Alpheus Cutler (29. helmikuuta 1784 – 10. elokuuta 1864) oli eräs varhaisista myöhempien aikojen pyhien liikkeen johtajista. Profeetta Joseph Smithin kuoleman jälkeen hän monien muiden tavoin perusti oman yhteisönsä, Kristuksen kirkon (cutlerilaiset), joka on säilynyt pienenä ryhmänä tähän päivään asti. 
Cutler Upper Lislessä, New Yorkin osavaltiossa, 29. helmikuuta 1784. Hänen vaimonsa Lois Lathrop oli kaukaista sukua mormonismin perustajalle Joseph Smithille. Cutler liittyi Kristuksen kirkkoon, mikä oli Smithin perustaman yhteisön alkuperäinen nimi, jo kirkon perustamisvuonna 1833. Hänestä tuli pian eräs kirkon johtavista virkailijoista, joka muiden muassa otti osaa Kirtlandin temppelin suunnitteluun ja rakentamistyöhön. Nauvoon vuosina hän kuului Myöhempien Aikojen Pyhien Jeesuksen Kristuksen kirkon sisäpiiriin, nk. voideltujen koorumiin, joka oli saanut vastaanottaa ensimmäisenä endaumenttiseremonian. Hieman ennen kuolemaansa 27. kesäkuuta 1844 Joseph Smith kutsui Cutlerin saarnaamaan evankeliumia laamanilaisten eli intiaanien parissa - työ, jolla katsottiin olevan tärkeä pelastushistoriallinen merkitys.
Joseph Smithin kuoleman jälkeen Cutler pysyi ensin uskollisena kahdentoista apostolin koorumin johtajalle Brigham Youngille, joka kutsui hänet mukaansa organisoimaan pyhien muuttoa Illinoisista Kalliovuorten yli Suuren suolajärven laaksoon nykyiseen Utahiin. Cutler suostui ensiksi, mutta katsoi sitten työnsä intiaanien parissa tärkeämmäksi. Tämä johti välirikkoon hänen ja Youngin välillä. Cutler erotettiin Myöhempien Aikojen Pyhien Jeesuksen Kristuksen kirkosta 20. huhtikuuta 1851. Tämän jälkeen Cutler, joka seuraajineen oli asettunut asumaan Iowaan, perusti 19. syyskuuta 1853 oman kirkon, Kristuksen kirkon, jonka jäseniä kutsuttiin cutlerilaisiksi. Cutler väitti, että Jumala oli hylännyt Myöhempien Aikojen Pyhien Jeesuksen Kristuksen kirkon jo Smithin kauden loppuvaiheilla tämän "rikosten" takia, minkä johdosta kirkko tuli järjestää uudelleen. Cutler kertoi saaneensa asiaa koskevan ilmoituksen Jumalalta. Hän katsoi myös, että hänellä oli ainoana maan päällä Jumalan palauttaman pappeuden avaimet.
1860-luvun alussa cutlerilaisten luona vieraili useaan otteeseen Reorganisoidun Myöhempien Aikojen Pyhien Jeesuksen Kristuksen kirkon lähetyssaarnaajia, joiden työn johdosta useat Cutlerin seuraajat liittyivät kyseiseen kirkkoon. Heidän joukossaan oli Cutlerin oma poika Thaddeus. Cutler kuoli 10. elokuuta 1864, minkä jälkeen hänelle uskollisina pysyneet seuraajat muuttivat Minnesotaan.
EMOTIVe
eMOTIVe on yhdysvaltalaisen rockyhtyeen A Perfect Circle kolmas studioalbumi, joka julkaistiin 2. marraskuuta 2004 levymerkillä Virgin Records. Se sisältää 10 coveria joiden melodiat on muutettu. "Passive" on cover Tapeworm-yhtyeen kappaleesta "Vacant"."Counting Bodies Like Sheep to the Rhythm of the War Drums" on uusi versio A Perfect Circlen omasta kappaleesta "Pet".
Albumi debytoi Yhdysvalloissa Billboard 200 -listan toisella sijalla.
Juhana Herttuan lukio
Juhana Herttuan lukio oli turkulainen lukio, joka oli yksi Suomen kolmesta ilmaisutaidon lukiosta eli erikoistunut opettamaan draamaa ja mediaa. Virallisen erikoistehtävän lukio sai vuonna 1995, mutta erikoistuneita kursseja oli jo tarjolla aikaisemmin 1990-luvulla. 1. elokuuta 2013 Juhana Herttuan lukio ja Turun Klassikon lukio yhdistyivät Turun klassilliseksi lukioksi. Ilmaisulinja jatkuu klassillisessa lukiossa.
Vuonna 2009 Juhana Herttuan lukio ja vanha Juhana Herttuan yläaste täyttivät 50 vuotta.
Jäätelökesä
Jäätelökesä on yksi tunnetuimpia Maarit Hurmerinnan levyttämiä kappaleita. Sami Hurmerinnan säveltämä ja Mikko Alatalon sanoittama laulu on Maaritin albumilta "Siivet saan" vuodelta 1978.
Heaven and Hell (kappale)
Heaven and Hell on Black Sabbath -yhtyeen kappale vuoden 1980 studioalbumilta "Heaven and Hell", jonka todennäköisesti tunnetuin raita se on. Kappale koostuu useasta osasta, mikä tekee siitä tyyliltään progressiivisen. Sävellys on merkitty yhtyeen yhdessä tekemäksi, sanoitus on laulusolisti Ronnie James Dion käsialaa.
Black Sabbathin tuolloisen laulusolistin ja kappaleen kirjoittajan Ronnie James Dion mukaan kappale kertoo jokaisen ihmisen kyvystä valita hyvän ja pahan tekemisen väliltä; ihmisillä on ikään kuin Taivas ja Helvetti sisällään. Dio myös piti kappaletta yhtenä suosikeistaan.
Black Sabbathin lisäksi kappaletta konserteissa esittivät myös Dion sooloyhtye sekä Dio-johtoisen Black Sabbathin jäsenten uusi yhtye Heaven and Hell. Live-esityksissä kappaletta oli tavallisesti pidennetty yleisön huudatuksilla ja pidennetyillä sooloilla: esimerkiksi Black Sabbathin "Live Evil" -livealbumilla ”Heaven and Helliin” oli yhdistetty yhtyeen toinen kappale ”The Sign of the Southern Cross”, jolloin yhdistetyn raidan kesto nousi lähemmäs kahtakymmentä minuuttia. Monissa myöhemmissä esityksissä Dio lisäsi kappaleeseen kaksi säkeistöä, jotka jatkoivat taivas ja helvetti -symboliikkaa kertomalla enkelin ja demonin ilmaantumisesta tarinan kertojan luo. Tällainen esitys kuullaan mm. Dion "Holy Diver Live" ja Heaven and Hell -yhtyeen "Live from Radio City Music Hall" -albumeilla, joista jälkimmäisessä pidennetyt osiot kasvattavat kappaleen studioversion alkuperäistä pituutta lähes kymmenellä minuutilla.
Kappale on saavuttanut arvostusta kriitikoiden piirissä. Se pääsi sijalle 11 Martin Popoffin kirjassa "The Top 500 Heavy Metal Songs of All Time", VH1 puolestaan listasi sen kaikkien aikojen 81. parhaaksi hard rock -kappaleeksi.
”Heaven and Hellistä” on tehnyt coverin muun muassa liechtensteinilainen metalliyhtye Elis. Pelkästään suomenkielisiä Black Sabbath -käännöksiä esittävä Sapattivuosi-yhtye puolestaan julkaisi kappaleen nimellä ”Tuli ja maa” vuoden 2009 albumillaan "Ihmisen merkki".
Kevin Alejandro
Kevin Michael Alejandro (s. 7. huhtikuuta 1976 San Antonio, Texas) on yhdysvaltalainen näyttelijä.
Alejandro tunnetaan parhaiten Santosin roolista sarjasta "Ruma Betty", Jesus Velasquezin roolista sarjasta "True Blood" ja Nate Morettan roolista sarjasta "Southland". Hän on tehnyt monia vierailevia rooleja muun muassa televisiosarjoissa "Yli synkän virran", "24", "Tunteita ja tuoksuja", "Alias", "Näkijä", "Sleeper Cell", "Shark" ja "Weeds".
Jalkapallon Afrikan-mestaruuskilpailut 1984
14. jalkapallon Afrikan-mestaruuskilpailut pelattiin Norsunluurannikossa 4.–18. maaliskuuta 1984. Turnauksen voitti ensimmäistä kertaa Kamerun.
4 maalia
3 maalia
2 maalia
NBA Jam (pelisarja)
NBA Jam on alun perin Midwayn kehittämä ja Acclaimin julkaisema NBA:han perustuva koripallopelisarja. Sarjan ensimmäinen osa julkaistiin vuonna 1993 kolikkopelinä, jonka jälkeen sitä on tehty konsoleille, kuten Super Nintendolle ja Segalle. Peliä julkaistiin yhtäjaksoisesti vuoteen 2003 asti, jonka jälkeen sen seuraava osa ilmestyi vuonna 2010 EA Sportsin tekemänä Wiille.
Sarjan ensimmäinen osa NBA Jam julkaistiin kolikkopelinä vuonna 1993, joka oli tuolloin ensimmäisiä täysin lisensoituja urheilupelejä. Vuotta myöhemmin se julkaistiin myös konsoleille Super Nintendolle ja Segalle.
Toinen osa julkaistiin myös kolikkopelinä samana vuonna 1994, kun ensimmäinen osa siirrettiin konsoleille. Se jatkoi edellisen pelin tuttua kaavaa, mutta toi uusia peliominaisuuksia. NBA Jam T.E. julkaistiin vuonna 1995 ykkösosan tapaan konsoleille, sekä Game Boylle ja DOSille.
Kolmas osa julkaistiin myös aluksi kolikkopelinä vuonna 1996, sekä PlayStation ja Sega Saturn konsoleille. Vuonna 1997 peli julkaistiin myös PC:lle.
Sarjan neljättä osaa uudistettiin ja julkaistiin pelkästään Nintendo 64:lle ja Game Boy Colorille vuonna 1998. Pelissä oli nyt aikaisemmin kaksi vastaa kaksi pelin sijasta normaali viisi vastaan viisi ottelu. Lisäksi oli valittavissa Jam ja NBA moodi, joista jälkimmäinen oli enemmän realistisempi sääntöineen.
Viides osa julkistettiin vuonna 1999, joka jatkoi edellisen pelin tapaan Jam ja NBA moodeja. Pelissä pystyi tällä kertaa pelaamaan Jam moodia kaksi vastaan kaksi pelinä, johon oli lisätty areena kenttien lisäksi kaksi ulkokenttää. Pelissä oli myös bonuskenttänä kolmen pisteen ja vapaaheitto kilpailut. Peli oli myös ensimmäinen täysin Acclaimin kehittämä ja julkaisema peli.
Kuudes osa julkaistiin vain Game Boy Colorille vuonna 2000, joka pohjautui NBA:n kauteen 2001-2002.
Seitsemäs osa julkaistiin ensimmäistä kertaa ja pelkästään Game Boy Advancelle vuonna 2002. Se oli edellisten pelien tapaan täysin lisenssoitu.
Sarjan kahdeksatta osaa uudistettiin tällä kertaa kolme vastaan kolme peliksi. Se julkaistiin vain PlayStation 2:lle ja Xboxille syksyllä 2003. Peliin oli tuotu lisenssijoukkueiden lisäksi eri vuosikymmenten All Stars joukkueita. 1950-, 1960-, 1970-, 1980- ja 1990-luvun joukkueissa oli mukana muun muassa Julius Erving, Wilt Chamberlain, Magic Johnson, Kareem Abdul-Jabbar, James Worthy ja Larry Bird. Peli oli samalla viimeinen Acclaimin julkaisemana.
EA Sports hankki pelin oikeudet itselleen ja jatkoi pelin tuottamista. Yhdeksäs NBA Jam peli julkaistaan Wiille lokakuussa 2010. Se jatkoi pelin tuttua kaavaa ja lisäsi peliin uusia lausahduksia, sekä palautti tutun kaksi vastaan kaksi pelin. Myös "on fire" ominaisuus on mukana, kun sama pelaaja onnistuu tekemään kolme koria peräkkäin, jolloin sen seuraavat heitot onnistuvat lähes sata prosenttisen varmuudella. Lisäominaisuutena tuotiin pomo-otteluita, jossa pelataan yksi vastaan yksi peliä vanhoja ja uusia NBA:n tähtiä vastaan.
Bahai-uskon aikajana
Bahai-uskon aikajana käsittää ajanjakson bahai-uskon edeltävän islaminuskon šiialaisen haaran šaikhilaisen lahkon perustamisesta vuodesta 1795 aina nykypäivään. Merkittäviä vaiheita olivat baabilaisen herätysliikkeen nousu ja siitä syntyneen varsinaisen bahai-uskon perustaminen vuonna 1863.
NBA Jam 2001
NBA Jam 2001 on Acclaimin kehittämä ja julkaisema videopeli vuodelta 2000. Siinä on mukana kaikki NBA:n 29 joukkuetta ja niiden pelaajat kaudelta 2001-2002. Lisäksi mukana on lukittavia joukkueita, kuten tulokasjoukkue, sekä itäisen ja läntisen konferenssin tähdistöjoukkueet. Pelissä oli myös tiettyjen pelaajien tunnusliikkeet kuten Karl Malonen yhden käden donkkaus ja Jason Kiddin harhautukset.
Pelastussuunnitelma
Pelastussuunnitelma on inhimillisen toimintaympäristön dokumentti, jonka tarkoituksena on toimia turvallisuuden ohjenuorana.
Pelastussuunnitelma pohjautuu pelastuslain (379/2011) ja valtioneuvoston asetuksen pelastustoimesta (407/2011) velvoitteeseen laatia onnettomuuksien ennaltaehkäisyyn ja vaaratilanteissa toimimiseen ohjaava dokumentti. Pelastussuunnitelma laaditaan käyttötarkoituksen ja toimintaympäristön mukaiseksi. Tämän vuoksi pelastussuunnitelman sisällölle ja esitystavalle ei voida antaa yhtä mallia ja esimerkiksi ulkoilmakonsertin pelastussuunnitelma eroaa merkittävästi asuinkiinteistön pelastussuunnitelmasta.
Pelastuslaissa ja asetuksessa määritetään muun muassa seuraavat pelastussuunnitelman laadintavelvollisuuden piirissä olevat kohteet:
Tilastokeskuksen Rakennukset ja kesämökit 2012 -tilaston mukaan Suomessa on yhteensä 135 780 rivi-, ketju- ja asuinkerrostaloa, joihin pelastussuunnitelma tulee laatia.
Pelastussuunnittelun periaatteisiin kuuluu toimintaympäristön huomioon ottaminen sekä kohdekohtaisuuden korostaminen riskien arvioinnissa ja annetuissa toimintaohjeissa. Pelastuslain alaisen pelastussuunnitelman tulee vähimmillään sisältää selostus:
Locarnon elokuvajuhlat
Locarnon elokuvajuhlat () on kansainvälinen elokuvajuhla, joka on järjestetty vuodesta 1946 vuosittain Locarnossa, Sveitsissä. Juhla on Cannesin ja Venetsian jälkeen ja yhdessä Karlovy Varyn kanssa vanhimpia elokuvajuhlia. Juhlan päätapahtumiin kuuluva tilaisuus järjestetään ulkoilmateatterissa Piazza Grandella, jonne mahtuu yli 8 000 katsojaa. Sen valkokangas on maailman suurimpia ulkoilmakankaita (26×14 metriä).
Juhlassa jaettava pääpalkinto on Kultainen leopardi (Pardo d’oro), joka myönnetään kansainvälisen kilpailun parhaalle elokuvalle. Muita palkintoja ovat Kunnia-Leopardi (Pardo d'onore) merkittävästä urasta sekä yleisön äänestämä palkinto Prix du Public UBS.
Locarnon elokuvajuhlassa on kautta sen historian löydetty uusia suuntauksia ja se on ollut alkuna monien ohjaajien ja näyttelijöiden uralle. Vaikka juhla keskittyy elokuviin, ei tähtiin ja glamouriin, juhlan vieraina on ollut runsaasti elokuva-alan merkkihenkilöitä, kuten Rose McGowan, John Malkovich, Susan Sarandon, Michel Piccoli, Robert Rodriguez, Anthony Hopkins, Ken Loach, Gus Van Sant, Christian Slater, Wim Wenders, Terry Gilliam, Abbas Kiarostami, Aki Kaurismäki, Frank Oz, Adam Shankman, Aleksandr Sokurov, Mike Leigh, Dario Fo, Carmen Maura ja Bud Spencer.
Kotiopetus (mormonismi)
Myöhempien aikojen pyhien Jeesuksen Kristuksen kirkossa jokaisella perheellä tai yksittäisellä jäsenellä on kaksi miesjäsentä kotiopettajina, joilla on pappeus. Yleensä toisella kotiopettajista on korkeampi Melkisedekin pappeus ja toisella alempi Aaronin pappeus. Toinen kotiopettajista on siis joko vanhin tai ylipappi, toinen taas pappi tai opettaja. Seurakunnan kotiopetustyö on piispan ja piispakunnan vastuulla. Myös seurakunnassa palvelevat lähetyssaarnaajat toimivat usein kotiopettajina.
Kotiopettajat vierailevat jokaisen jäsenen kodissa kuukausittain ja keskustelevat perheen tai henkilön kanssa jostain hengellisestä aiheesta ja pitävät rukouksen. He myös usein tiedustelevat perheen tarpeista ja pyrkivät auttamaan tai vievät viestin pappeusjohtajille, jotka voivat järjestää perheessä tarvittavaa apua tai tukea. Perheelle annettava apu voi olla hengellistä tai aineellista, heidän luonaan voidaan käydä esimerkiksi auttamassa kotitöissä. Kotiopetustuokio kestää yleensä noin puolesta tunnista tuntiin.
Kirkon Apuyhdistyksellä on vastaavanlainen ohjelma, jota kutsutaan kotikäyntityöksi. Jokaisella seurakunnan naisella eli Apuyhdistyksen jäsenellä on kaksi kotikäyntiopettajaa (tai kotikäyntisisarta), jotka vierailevat tai ovat yhteydessä häneen kuukausittain.
Huhtikuun 1. päivänä 2018 kirkon profeetta Russell M. Nelson ilmoitti kirkon yleiskonferenssissa, että kotiopetus ja kotikäyntiopetus nykyisessä muodossaan lopetetaan ja korvataan uudenlaisella palvelutyöllä.
20 suosikkia – Hyvää huomenta Suomi
20 suosikkia – Hyvää huomenta Suomi on kokoelma-albumi suomalaisen Karma-yhtyeen tuotannosta vuosilta 1973–1976. Levyn on julkaissut vuonna 1996 Warner Music Finlandiin kuuluva Fazer Records. CD-masteroinnin on tehnyt Mika Jussila Finnvox-studioilla. Esittelytekstin on tehnyt Vexi Salmi maaliskuussa 1996.
1. Hyvää huomenta Suomi – City of New Orleans – 4:50
2. Wig-Wam-Bam – 2:59
3. Manana – 3:21
4. Hämärää – Misty – 2:46
5. Viimeinen mutka – 3:20
6. Tie vaatii kulkemaan – 2:07
7. Kiviset kadut – Goodbye Yellow Brick Road – 3:07
8. Pakoon pahaa maailmaa – Stealin' – 3:25
9. Peitä jälkesi – Run For Your Life – 2:48
10. Kaiken mä saan – Sie ist noch frei – 2:06
11. Katujen uhka – Blockbuster – 3:03
12. Rock'n roll taas soi – Rock'n'Roll Is Back – 2:53
13. Tyttö aamuruskon – Lady Of Morning – 3:41
14. Täydellinen nainen – 2:10
15. Mies ja nainen – 3:21
16. Jätkälle jäi lippalakki – This House Runs On Sunshine – 2:44
17. Sarastus – 3:24
18. Sä soudat ja huopaat – 2:53
19. Verkalleen aika kulkee – 4:03
20. Salli Sallinen – 2:34